Author: administrator
Last saved by: viktoria.radvanska
Company: Abyss

Predkladacia správa

Návrh na vymenovanie členov Akreditačnej komisie (ďalej len „návrh“) sa predkladá v súlade s § 102 ods. 1 písm. a) zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov (ďalej len „zákon“).
 
Akreditačná komisia (ďalej len „komisia“) je poradný orgán vlády Slovenskej republiky, ktorý sleduje, posudzuje a nezávisle hodnotí kvalitu vzdelávacej, výskumnej, vývojovej a umeleckej činnosti vysokých škôl a napomáha jej zvyšovanie. 
 
Akreditačná komisia podľa zákona začala svoju činnosť 1. 9. 2002. Každé dva roky uplynie funkčné obdobie jednej tretiny jej členov. Dňom 31. augusta 2010 dochádza k zániku členstva siedmich členov komisie z dôvodu uplynutia prvého funkčného obdobia v prípade 4 členov a druhého funkčného obdobia v prípade 3 členov. Namiesto nich sa navrhujú vymenovať piati noví členovia do prvého funkčného obdobia a dvaja pôvodní členovia, ktorí budú pôsobiť už v druhom funkčnom období. Funkčné obdobie je šesťročné.
Predkladaný návrh obsahuje prehľad osôb navrhnutých ministrom školstva na vymenovanie za členov komisie vláde SR so základnými údajmi a charakteristikami. Odôvodnenie obsahuje bližšie vysvetlenie vymenúvania navrhovaných členov komisie. 
 
Návrh je zostavený na základe návrhov z vysokých škôl, ústredných orgánov štátnej správy a Slovenskej akadémie vied. Návrh rešpektuje podmienky na zloženie Akreditačnej komisie tak, ako to ukladá zákon.
 
Návrh bol predložený na vyjadrenie orgánom reprezentácie vysokých škôl (Rade vysokých škôl, Študentskej rade vysokých škôl, Slovenskej rektorskej konferencii), ktoré sa vyjadrili takto:
Slovenská rektorská konferencia vyjadrila súhlas s predloženými návrhmi,
Študentská rada vysokých škôl nemala žiadne výhrady k vymenovaniu nových členov uvedených v návrhu,
Rada vysokých škôl nesúhlasí s predloženým návrhom s odôvodnením, že je nevyvážený. Absentujú odborníci z prírodných a technických vied vrátane informatiky. 
Návrh nebol zaslaný na pripomienkové konanie v súlade s bodom 3.1.5 Metodického pokynu na prípravu a predkladanie materiálov na rokovanie vlády SR, ktorý upravuje výnimku z predkladania pri personálnych návrhoch.

           Vymenovanie členov Akreditačnej komisie nemá priamy finančný, ekonomický, environmentálny vplyv a ani vplyv na zamestnanosť. 
 
V uznesení sa navrhuje vymenovať ďalších siedmich členov komisie dňom 
1. septembra 2010. 
 
Predložený návrh sa vláde SR odporúča  schváliť.